Rassevoorval oorskadu sokkerstryd | Netwerk24
Ondanks pogings om dit in Engelse sokker uit te roei, steek voorvalle van rassisme nog gereeld daar kop uit. Foto: Getty Images
Die kragmeting tussen Haringey Borough en Yeovil Town is in die 64ste minuut gestaak toe sekere ondersteuners na Haringey se Kameroense doelwagter, Douglas Pajetat, gespoeg en hom rassisties misbruik het.
Die Engelse Sokkervereniging (FA) het gelas dat die wedstryd, waarin Yeovil met 1-0 voorgeloop het, op 29 Oktober oorgespeel word. Die FA het ook gesê dat hy ondersoek ingestel het na die voorval en dat twee mense reeds in hegtenis geneem is.
Verlede week is Engeland se Euro2020-kwaliserende stryd teen Bulgarye twee keer tot stilstand gebring weens toeskouers wat aapgeluide en Nazi-saluuttekens gemaak het wanneer swart Engelse spelers aan die bal geraak het.
Dít het gelei tot die bedanking van Bulgarye se afrigter, Krasimir Balakov, en president van die Bulgaarse Sokkerunie, Borislav Mihaylov.
Meer oor: Rassisme | Sokker | Fa